Շամբ (Սյունիքի մարզ)

Շամբ,
գյուղ Հայաստանի Հանրապետության Սյունիքի մարզի Սիսիանի տարածաշրջանում, Սիսիան քաղաքից մոտ 11 կմ հարավ-արևելք, Որոտանի վրա կառուցված Շամբի ջրամբարի հյուսիսային ափին, ծովի մակերևույթից 1340-1400 մ բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 107 կմ։ Բնակչությունը` 416 մարդ (2011), հայեր։

Հիմնադրվել է 1962-1963 թթ. որպես Շամբի ՀԷԿ-ի բանավան` ստանալով հին Շամբ գյուղի անունը։ Մասն է կազմել Հայկական ԽՍՀ Սիսիանի շրջանի։ 1995 թվականից մտնում է ՀՀ Սյունիքի մարզի մեջ` Դարբաս գյուղի հետ կազմելով Դարբաս համայնքը։

Բնակչություն 
Ըստ ՀՀ 2011 թ. մարդահամարի արդյունքների` Շամբի մշտական բնակչությունը կազմել է 416, առկա բնակչությունը` 402 մարդ։ Բնակչության փոփոխությունը ժամանակի ընթացքում` ստորև.

Պատմություն 
Շամբ անունով հին գյուղը հիշատակվում է Բագրատունի Աշոտ Գ թագավորի 966 թ. Մաղարդավանքի, իսկ հետագայում Որոտնավանքի 1315 թ.-ի արձանագրությունների մեջ։ Այն գտնվել է Վաղատին գյուղի մոտակայքում և նույն անվան տակ ընդգրկված եղել Արևելյան Հայաստանի Ելիզավետպոլի նահանգի Զանգեզուրի գավառում։ Գյուղը լքվել է 1930-ական թվականներին։

Տնտեսություն 
Բնակչությունը զբաղվում է անասնապահությամբ և գյուղատնտեսությամբ։

Պատմամշակութային կառույցներ 
Գյուղն ունի X-XV դարերի ավերված գերեզմանոց։

Տես նաև 
 Շամբի պատմության և մշակույթի անշարժ հուշարձանների ցանկ (Սյունիքի մարզ)

Ծանոթագրություններ 

Սյունիքի մարզի գյուղեր